**Uddannelsesudvalgsmøde REFERAT**

**Molekylær ernæring og fødevareteknologi**

**Mødedato: 13. december 2018**

**Mødested: Faculty Club (Bygning 1421, 1. sal)**

**Deltagere:**

Fastansatte undervisere: Margrethe Therkildsen (formand), Per Bendix Jeppesen, Esben Skipper Sørensen, Jette Feveile Young, Lars Wiking

Studerende: Louise Mikkelsen, Bjarke Saxild, Anne-Mette Mønsted, Katherine Findlay Grasberger

Observatører: Rasmus Pedersen, Diana Nygren Brogaard (studievejleder)

Uddannelseskoordinator: Anne Olsen (ref.)

Fraværende: Knud Erik Bach Knudsen (med afbud), Jonas Yde Junge (uden afbud),

**Dagsorden:**

1. Godkendelse af dagsorden
2. Velkommen og præsentation
3. Meddelelser
4. Indberetninger til studienævn
5. Kursusevalueringer (Bilag var fremsendt)
6. Opfølgning på handleplan fra statusmøde (Handleplan fremsendt som bilag)
7. Flytning fra Katrinebjerg til bygning 1170 og 1171
8. Aftagerpanel (Bilag vedr. sammensætning var fremsendt)
9. Evaluering af Academic Practice 27/9 2018
10. Optagelse af Professionsbachelor i Fødevareteknologi og applikation (Erhvervsakademi Aarhus) på Molekylær ernæring og fødevareteknologi-uddannelsen (Bilag vedr. studieordning fremsendt)
11. Eventuelt
12. Næste møde
13. **Godkendelse af dagsorden**

Godkendt.

1. **Velkommen og præsentation**

Præsentation af udvalgets medlemmer. Margrethe Therkildsen tiltrådt som ny formand. Lars Wiking fortsætter som medlem af udvalget.

1. **Meddelelser**

På Uddannelsesmøde den 8. november blev diskuteret, hvordan ”aktiv deltagelse” i et kursus skulle tolkes. Det kan være deltagelse i en mundtlig præsentation eller aflevering af opgaver.

7. november 2018 blev afholdt et socialt arrangement for begge årgange med 15-20 deltagere, hvoraf et par studerende var udvekslingsstuderende. Bachelorstuderende på fødevarelinjen var også inviteret. Det var et uformelt arrangement med hygge og god stemning, og der ønskes derfor lignende arrangementer i 2019, hvor bachelorstuderende igen inviteres.

Alumnedag er planlagt til den 25. april 2019.

I efteråret 2018 har proces for valg af nyt censorkorps fundet sted. KU har været ansvarlig for forløbet. De, der har ønsket at opstille, er blevet accepteret. Der skal vælges ny formand, da John Sørensen stopper som censorformand. Derek V. Byrne er næstformand.

Kursusansvarlige skal bruge ny online proces til indtastning af ændringer i eksisterende kursusbeskrivelser samt indtastning af nye kursusbeskrivelser. Frist i uge 6 den 8. februar 2019. Eventuelt nye kursusbeskrivelser vil blive godkendt af Uddannelsesudvalget pr. e-mail.

På møde ang. dimensionering af engelsksprogede uddannelser blev det slået fast, at Science and Technology ikke må øge antallet af engelsksprogede studerende i 2019, hvorfor antallet på Molekylær ernæring og fødevareteknologi heller ikke må øges. Der udover rammes ST ikke af dimensioneringen, da antallet ses på tværs af ST.

De studerende inddeles i 3 kategorier:

* Kan optages
* Kan måske optages
* Kan ikke optages

Molekylær ernæring og fødevareteknologi-uddannelsen skal uddannelsesevalueres i 2019. Dette sker hver 5. år. pga. akkreditering. Uddannelsesudvalget, Tom Vindbæk Madsen, institutleder og 2 undervisere fra andre uddannelser vil deltage i møde. Processen starter omkring april.

I ”Uddannelse” i administrationscentret har en organisationsændring fundet sted, så Rasmus Pedersen er afløst af Anne Olsen som uddannelseskoordinator, og der er dannet planlægningsteam (skemaplanlægning), eksamensplanlægningsteam og evalueringsteam.

Rasmus Pedersen har deltaget i møde ang. kvote 2-optag fra 2019.

Nyt optagelsessystem fra 2019:

For optag via kvote 1: Nye adgangskrav

* 7 i gennemsnit i adgangsgivende eksamen og 7 i gennemsnit i Matematik A

For optag via kvote 2: Adgangsprøve

* Bestået adgangsprøve sidestilles med opfyldelse af karakterkravet.

Adgangsprøven finder sted lørdag den 4. maj med uniTEST (Multiple choice med 150 spørgsmål, der ikke er fagligt bundet) før frokost og et fagnært program på instituttet efter frokost. Da der er frit optag på uddannelsen, vil det fagnære program primært sigte mod at tydeliggøre, hvad uddannelsen omhandler. Der foreslås et oplæg af studievejlederen og faglige stationer, hvor også studielivet beskrives.

Beskrivelse af adgangsprøve:

<http://bachelor.au.dk/optagelse/kvote-1-2-og-3/adgangsproeve-for-kvote-2-ansoegere-til-naturvidenskabelige-og-tekniske-uddannelser/>

Der arbejdes videre med løsning på placering og forløb af kurset ”Design og analyse af studier”.

Budget til rekruttering er godkendt. Informationer på nettet og hjemmeside er genbrug, og 3 studerende er blevet ansat.

1. **Indberetninger til Studienævn**

Ingen

1. **Kursusevalueringer**

5 kursusevalueringer blev gennemgået:

* Food Science (Kand.)
* Food and Ingredients (Kand.)
* Food, Consumer and Innovation (Kand.)
* Bioactive Food Components (Kand.)
* Molekylær ernæring (Bac.)

1. **Opfølgning på handleplan fra statusmøde (Handleplan fremsendt som bilag)**

Statusmøde vedr. kandidatuddannelsen i MSc Molekylær ernæring og fødevareteknologi fandt sted den 28. maj 2018.

Fremtidige fokuspunkter:

* Opfølgning på kursusevaluering; Justering af laboratorieøvelser i forårssemesteret, så pres pga. deadlines nedbringes. Ny plan for kurset ”Food, Consumer and Innovation”. Dette blev diskuteret, og bl.a. blev antallet af konfrontationstimer identificeret som et område, der skal følges op på.
* Frafald: Framelde inaktive studerende fra kurserne og evt. hele uddannelsen.
* Diplomingeniører: Plan for koordinering med den nye diplomingeniør i kemi og fødevareteknologi. Hvordan kvalificeres studerende til at følge kandidatuddannelsen?

1. **Flytning fra Katrinebjerg til bygning 1170 og 1171**

Undervisningslokaler overtages fra 1. januar 2019, kontorer kan først overtages til marts, når Health efter planen flytter ud.

Fredagsbaren er fortsat på Katrinebjerg men flytter også til bygning 1170/1171, når bygningerne bliver tilgængelige.

Health efterlader møbler, så der bliver ikke taget meget med fra Katrinebjerg.

1. **Aftagerpanel (Bilag vedr. sammensætning var fremsendt)**

Aftagerpanel Jordbrugsvidenskab er fælles med Agrobiologi, Environmental Management samt Molekylær ernæring og fødevareteknologi. Der kan sidde op til 10 aftagere i panelet.

I slutningen af august 2018 blev afholdt et møde, hvor man diskuterede hvilke kompetencer, de studerende skal have. Et nyt møde vil finde sted i januar.

På fakultetet er der overvejelser om, man i stedet skal have et panel på tværs af alle uddannelser. Foreløbig fastholdes panelet som nu. De, der tidligere har deltaget, genopstiller.

Ønske om at supplere panelet med en kandidat i kommunen, en fra en jordbrugsråd-givningsvirksomhed og eventuelt også en repræsentant for hospitaler.

1. **Evaluering af Academic Practice den 27. September 2018**

Frivilligt om studerende fra Molekylær ernæring og fødevareteknologi ønskede at deltage i Academic Practice-kurset. Nogle studerende havde ikke modtaget invitationen pr. e-mail, og nogle havde andre kurser på samme tidspunkt. Især information om gruppearbejde bør ikke ligge så sent som på 4. år, da de studerende har gruppearbejde fra studiestart. Academic Practice bør ligge lige efter semesterstart.

Specielt for den tredjedel, der er internationale studerende, bør der være en introduktion til det at være studerende på AU samt fokus på forventninger om, at man selv skal være aktiv.

I foråret 2019 nedsættes mini-udvalg af studerende, der skal komme med input til, hvad der er brug for fremover.

1. **Optagelse af Professionsbachelor i Fødevareteknologi og applikation (Erhvervsakademi Aarhus) på Molekylær Ernæring og Fødevareteknologi (Bilag vedr. studieordning fremsendt)**

Kører på 2. år. 1. optag var i 2017.

Erhvervsakademi Aarhus skriver på hjemmeside, at studerende kan fortsætte på Molekylær Ernæring og Fødevareteknologi, men der sættes spørgsmålstegn ved, om de umiddelbart er kvalificerede. Har de tilstrækkelige kvalifikationer inden for cellelære og molekylærbiologi? Overvejelser om suppleringssemester.

Studerende kommer fra to retninger:

* Fødevarekemi og bioteknologi
* Produktion

Det blev besluttet, at professionsbachelorer i Fødevareteknologi og applikation på fødevarekemi og bioteknologi-retningen kan optages på Molekylær ernæring og fødevareteknologi, hvis de supplerer med kurset ”Metabolismens koncepter og design” før start på Molekylær ernæring og fødevareteknologi.

1. **Eventuelt**

Udenlandske studerende læser ikke deres AU-e-mail. Ikke tydeliggjort at de er forpligtede til at læse AU-e-mail.

1. **Næste møde**

4 faste møder lægges i kalenderen.

**Opsummering af beslutningspunkter:**

Beslutningspunkter 2. juli 2018

|  |  |  |  |
| --- | --- | --- | --- |
| **Emne** | **Beslutning** | **Ansvarlig** | **Status** |
| Specialer | Vejledere får mandat til at fastsætte maksimal længde på specialer (dog højst 100 sider) | Lars Wiking |  |
| Udlandsophold | Der arbejdes videre med at finde passende semester-pakker i udlandet, som studerende kan følge uden, at det går ud over studie-progressionen |  | Mulige universiteter identificeret - men der skal følges op med international koordinator Mette Glerup Thomsen |
| Handleplan fra statusmøde | Der arbejdes videre med punkterne. |  |  |
| Uddannelsens 10 års jubilæum | Fejring planlægges på Katrinebjerg |  | Fejring afholdt 28. september 2018 |

Beslutningspunkter 13. december 2018

|  |  |  |  |
| --- | --- | --- | --- |
| **Emne** | **Beslutning** | **Ansvarlig** | **Status** |
| Optag via kvote 2 - Adgangsprøve | Fagnært program på institut skal fastlægges og indmeldes | Margrethe Therkildsen |  |
| Kurset ”Design og analyse af studier” | Ændring af placering og forløb på kurset | Rasmus Pedersen |  |
| Academic Practice | Nedsættelse af mini-udvalg af studerende, der skal komme med input til, hvilke informationer internationale studerende har brug for. | Margrethe Therkildsen |  |
| Kurset ”Food, Consumer and Innovation” | Opfølgning vedr. konfrontationstimer og tilretning af kursusbeskrivelse. | Margrethe Therkildsen |  |
| Næste møde | 4 faste møder lægges i kalenderen | Margrethe Therkildsen |  |